Държавен вестник, бр. 95, 2010 г., стр. 53

БРОЙ  95	
Д Ъ Р Ж А В Е Н  В Е С Т Н И К 	
СТР.  53  
хирург от лечебно заведение за извънболнична 
медицинска помощ или директно към консулта­
тивен кабинет в болнично заведение.
5.1.2. В амбулатория за специализирана ме­
дицинска помощ оралният хирург осъществява 
диагностично уточняване на заболяването.
5.1.2.1. При спешни състояния се извършва 
необходимият лабораторен минимум и инструмен­
тални изследвания, имащи за задача да подкрепят 
диагнозата или да очертаят диференциално-диаг­
ностичните търсения, след което на пациента му 
се оказва квалифицирана медицинска помощ или 
се насочва към хирургическо отделение/клиника 
на лечебно заведение за болнична помощ.
5.1.2.2. При планови и хронични състояния се 
извършва диагностично уточняване на заболява­
нето, което включва анамнеза, клиничен преглед, 
пълно биохимично изследване, диференцирани 
лабораторни изследвания, инструментални из­
следвания. След това на пациента се назначава 
лечение или се насочва към лечебно заведение 
за болнична помощ.
5.1.2.3. В хирургичен кабинет на амбулатория 
за специализирана медицинска помощ, оборудвана 
с хирургичен инструментариум, операционна маса, 
операционна лампа, условия за стерилизация, на­
личен превързочен материал, условия за анестезия, 
могат да се извършват амбулаторни операции с 
малък и среден обем и сложност съгласно раздел ІІ. 
5.1.3. Хирургичното отделение/клиника/бол­
ница разполага с диагностично-консултативен 
кабинет. Неговото устройство отговаря на изис­
кванията, описани в т. 3.
5.1.3.1. Приемният кабинет разполага с теле­
фонна или друга връзка с хирургичното отделение/
клиника.
5.1.3.2. Приемният кабинет е оборудван съгласно 
медицинските стандарти по хирургия: апарат за 
кръвно налягане, стетоскоп, негативоскоп, хирур­
гични инструменти и превързочни материали за 
амбулаторни превръзки, дренажи, лекарствен шкаф.
5.1.3.3. При постъпване на спешно болен хи­
рургът в приемния кабинет е задължен да приеме 
документацията и указанията от насочващата 
структура и/или от придружаващото медицинско 
лице, да снеме анамнеза, да осъществи основен 
клиничен преглед и да назначи необходимия обем 
спешни биохимични и инструментални изследва­
ния. При уточнена диагноза или продължаващи 
диференциално-дигностични търсения пациентът се 
хоспитализира в хирургичното отделение/клиника. 
В историята на заболяването се отразяват назна­
ченията за по-нататъшната диагностика, лечение, 
предоперативна подготовка и др. Осъществяват се 
спешни консултации с анестезиолог, кардиолог и 
други специалисти според спецификата на забо­
ляването или възрастта на пациента.
5.1.3.4. При постъпване на пациент в планов 
порядък, съобразено при необходимост с „Лист 
на чакащите“, хирургът назначава необходимите 
допълнителни изследвания и консултации (кардио­
лог, анестезиолог и други специалисти), проверява 
документацията от осъществените изследвания в 
доболничния етап, подготвя документацията за 
хоспитализация (история на заболяване, други 
задължителни формуляри).
5.1.3.5. Спешно или планово постъпващите 
пациенти се подлагат на задължителен санитарно-
хигиенен преглед и обработка.
5.1.3.6. В операционната (манипулационната) 
на хирургическия кабинет, оборудвана съгласно 
медицинските стандарти по хирургия, се извършват 
амбулаторни операции, включени в съответния 
списък на раздел ІІ.
5.2. Предоперативен период.
5.2.1. Клиничният преглед на хирургичния 
пациент е специфична диагностична процедура, 
която има две цели:
Клиничен диагностичен преглед (КДП) – изя­
снява характера на заболяването, неговата органна 
локализация и топика, влиянието или засягането 
от основното заболяване на съседни органи и 
системи, необходимостта от оперативна намеса 
(показания за операция), нейния очакван обем, 
избор на оперативен достъп и оперативна техника, 
прогноза за очаквания резултат и изход.
Клиничен преглед за оценка на оперативния 
риск (КПООР) – уточнява общото състояние на 
пациента, наличието на придружаващи заболява­
ния, шансовете да понесе необходимата анесте­
зия и хирургична намеса, в резултат на което се 
уточняват оперативният риск и факторите, които 
го повишават.
5.2.2. Клиничен диагностичен преглед:
5.2.2.1. Клиничният диагностичен преглед 
на хирургично болен като първи етап започва 
в извънболнични условия. Той се провежда от 
общопрактикуващ лекар/лекар по дентална 
медицина или специалист по орална хирургия в 
амбулатория за специализирана медицинска по­
мощ. Свързан е с уточняването на възможностите 
за амбулаторно лечение.
5.2.2.2. При изчерпване на диагностичните 
възможности на извънболничната помощ, при 
уточнена насочваща или сигурна диагноза, 
представляваща показание за хирургическа на­
меса, пациентът подлежи на хоспитализация за 
прецизиране на диагнозата и необходимостта от 
операция.
5.2.2.3. Клиничният диагностичен преглед е 
неотменен етап от диагностичния процес, който 
включва следните основни компоненти:
а) анамнеза, насочена към уточняване на ос­
новното заболяване, неговата органна локализа­
ция, характер, разпространение в съседни органи 
и структури, наличие на спешни индикации за 
операция;
б) физикален преглед, насочен към уточняване 
на органната локализация на заболяването, негово­
то разпространение и/или ангажиране на съседни 
органи и структури, стадии на онкологично забо­
ляване, симптоми, подкрепящи тезата за спешно 
състояние или спешни индикации за операция;
в) назначаване и провеждане на биохимични, 
микробиологични, вирусологични и други специ­
ализирани лабораторни изследвания, насочени към 
уточняване на основното заболяване и неговите 
усложнения;
г) назначаване и изпълнение на инструмен­
тални изследвания в обем, уточняващ характера 
на основното заболяване и неговите усложнения, 
прецизиращ индикациите за операция, евентуалния